
Text rozhodnutia
Súd: Krajský súd Banská Bystrica Spisová značka: 23S/143/2014 Identifikačné číslo súdneho spisu: 6014200967 Dátum vydania rozhodnutia: 21. 01. 2015 Meno a priezvisko sudcu, VSÚ: JUDr. Drahomíra Mikulajová ECLI: ECLI:SK:KSBB:2015:6014200967.2 Uznesenie Krajský súd v Banskej Bystrici v právnej veci žalobcu: Z. V., nar. X.XX.XXXX, H. XXX/XX, K., zast. Mgr. Ianko Troiak, advokát, Dukelských hrdinov č. 34, Zvolen, proti žalovanému: Okresný úrad Banská Bystrica odbor opravných prostriedkov Referát katastra nehnuteľností, Nám. Ľ. Štúra 1, Banská Bystrica o preskúmanie rozhodnutia č.k. Co 2/2014-3 zo dňa 25.6.2014, takto r o z h o d o l : I. Súd konanie z a s t a v u j e. II. Žiaden z účastníkov nemá právo na náhradu trov konania. o d ô v o d n e n i e : Dňa 30. júla 2014 bola Krajskému súdu v Banskej Bystrici doručená žaloba žalobcu o preskúmanie zákonnosti rozhodnutia žalovaného č. Co 2/2014-3, zo dňa 25. júna 2014, ktorým žalovaný zamietol odvolanie žalobcu voči rozhodnutiu Okresného úradu Zvolen C-3/2008-253 zo dňa 16.4.2014. Žalobca podanou žalobou žiadal o preskúmanie napadnutého rozhodnutia, nakoľko vydaním napadnutého rozhodnutia bol podľa jeho názoru ukrátený na svojich právach. Súd výzvou zo dňa 22.12.2014, ktorá bola žalobcovi doručená dňa 29.12.2014, vyzval žalobcu na zaplatenie súdneho poplatku za podanú žalobu vo výške 70 € v lehote 10 dní odo dňa doručenia výzvy s poučením, že ak nebude poplatok v určenej lehote zaplatený, súd konanie zastaví, pretože pred zaplatením celého poplatku v správnej výške nemôže súd vo veci konať. Podľa § 10 ods. 1) zákona č. 71/1992 Zb. o súdnych poplatkoch a poplatku za výpis z registra trestov „Ak nebol zaplatený poplatok splatný podaním návrhu na začatie konania alebo dovolania, prvostupňový súd vyzve poplatníka, aby poplatok zaplatil v lehote, ktorú určí spravidla v lehote desiatich dní od doručenia výzvy; ak aj napriek výzve poplatok nebol zaplatený v lehote, súd konanie zastaví. O následkoch nezaplatenia poplatku musí byť poplatník vo výzve poučený. Súd vyzve poplatníka na zaplatenie poplatku splatného podaním návrhu na začatie konania predtým, ako nariadi pojednávanie tak, aby lehota od zaplatenia poplatku do pojednávania, vydania platobného rozkazu a rozkazu na plnenie alebo rozhodnutia bez nariadenia pojednávania nebola dlhšia ako dva mesiace; túto lehotu môže predseda súdu z dôležitých dôvodov predĺžiť.“ Pretože žalobca v určenej lehote nezaplatil súdny poplatok za podanú žalobu, hoci o následkoch jeho nezaplatenia bol súdom poučený, súd konanie podľa § 10 ods. 1) zákona č. 71/1992 Zb. o súdnych poplatkoch a poplatku za výpis z registra trestov, zastavil. Ak žalobca v 15 dňovej lehote nepodá odvolanie proti uzneseniu o zastavení konania pre nezaplatenie súdneho poplatku a zároveň ani v tejto lehote nezaplatí súdny poplatok, na zaplatenie ktorého bol vyzvaný, uznesenie o zastavení konania sa správoplatní. O trovách konania rozhodol súd podľa § 146 ods. 1 písm. c) O.s.p (podľa výsledku konania) v spojení s § 246c ods. 1 O.s.p.. Rozhodnutie bolo prijaté senátom odvolacieho súdu pomerom hlasov 3:0. Rozhodnutie bolo prijaté senátom odvolacieho súdu pomerom hlasov 3:0. Poučenie: Proti tomuto uzneseniu je prípustné odvolanie, ktoré je možné podať písomne v lehote 15 dní odo dňa jeho doručenia v dvoch vyhotoveniach cestou krajského súdu na Najvyšší súd SR. V odvolaní sa má popri všeobecných náležitostiach ( § 42 ods. 3 O.S.P. ) uviesť, proti ktorému rozhodnutiu smeruje, v akom rozsahu sa napáda, v čom sa toto rozhodnutie alebo postup súdu považuje za nesprávny a čoho sa odvolateľ domáha. Podľa ustanovenia § 10 ods. 3 zákona o súdnych poplatkoch platí, že prvostupňový súd zruší uznesenie o zastavení konania pre nezaplatenie súdneho poplatku, ak poplatník zaplatí súdny poplatok do konca - 15 dňovej lehoty na podanie odvolania. Poplatník sa teda môže proti uzneseniu o zastavení konania odvolať a zároveň aj zaplatiť súdny poplatok.

